Viborger Samler, 1848-02-11
Kjøbenhavn, den 8de Februar 1848. Schouw. Bruun. Høivelbaarne. Hr. Kammerherre, Cabinetssecretair Tillisch, Storkors af Dannebrogen og Dannebrogsmand. Adressen lyder saaledes: Allernaadigste Konge, Mænd kaarede ved frit Valg af Folkets Midte til at være dettes Organ i Fædrelandets Anliggender, føle sig kaldede til, i et for Konge og Land saa vigtigt, saa betydningsfuldt Øieblik som dette, at tolke for D. Maist. de Følelser og Stemninger, hvoraf vi, hvoraf Folket, navnlig i denne Provinds, er gjennemtrængt. Det er ikke i Udøvelsen af noget Kald som Stænderdeputerede, at vi saaledes henvende os til Deres Majestæt, men det er i Udøvelsen, af den Ret, som ikke negtes den danske Borger, med undersaatlig Ærbødighed frit og uforbeholdent at udtale sig ligeoverfor sin Drot, det er som Kongens troe Borgere, som Mænd, der ifølge den Tillid, der ex os viist af Folket, vel for saavidt tør tale i dettes Navn, at vi i dybeste Underdanighed henvende os til Deres Majestæt. Der er Sorg, dyb og grundet Sorg i Landet over Tabet af en elsket Konge; det erkjendes af Alle, at Fædrelandet har lidt et stort Tab, og den Deeltagelse, som Folket føler i Deres Majestæts Sorg over en elsket Faders for tidlige Bortgang, bliver saameget større, jo mere begrundet den Overbeviisning er, at denne uventede Tilskikkelse, Tabet af en viis, høihjertet og frihedselskende Konge, har truffet Fædrelandet i et Tidspunct, da Farer synes leirede om det, da dets Fremtid seer mørk og truende ud. Naar Nørrejyllands Provindsialstænder i deres sidste Sessions Slutnings=Adresse udtalte sig om de alvorsfulde Følelser og Stemninger, med Hensyn til Fædrelandets Velfærds-Anliggender, hvoraf Forsamlingen med det hele Folk var bevæget, da have disse Følelser og Stemninger nu faaet Præget af en langt dybere Alvor og Sorg, som ikke kan miskjendes af Nogen, og er det denne det dyrebare Fædrelands alvorsfulde Stilling, der kalder os til, i det Øieblik Deres Majestæt har besteget Thronen, at udtale Hvad der ligger Folket inderligt og varmt paa Hjerte. Deres Majestæt erkjender, at de offentlige Forhold bør ordnes. Vi samstemme udeelt i denne Erkjendelse, idet vi af Deres Majestæts hele folkelige Sindelag og Færd vente og haabe en saadan Ordning af disse Forhold, at der af samme udgaaer en paa lige Menneske- og Borgerrettigheder bygget fri og folkelig constitutionel Forfatning. Tiden er nu kommen, da den Forventning, Folket hidtil nærede til en saadan Forfatning med besluttende og lovgivende Deeltagelse i de offentlige Anliggenders Styrelse, skal gaae i Opfyldelse. Alden Kraft, al den Dygtighed, der er i Folket, vil da udvikle sig i samme Grad, som den vil styrke og befæste Regjeringen. Folk og Konge vil ved og i Forfatningen slutte sig tættere sammen til en inderligere og kraftigere Samvirken. Det bliver Deres Majestæts skjønne Lod at fuldføre Hvad Deres Forgænger har paatænkt og forberedet; at fuldføre en Gierning, hvorved Deres Majestæt paa een Gang vil sikkre Staten dens Velfærd og Hæder, og høste et taknemmeligt Folk, i Nutid og Eftertid, udeelte Tak. Disse Forventninger ere det, som nu gjennemtrænge det danske Folk, og navnlig Jyderne, – Jyderne, der aldrig have staaet tilbage i Troskab mod deres Konge, i kraftig Villie til for Kongen at vove Liv og Blod, men ved Siden heraf maaskee og have havt større Kjærlighed til Frihed, en større Længsel efter en fri Forfatning. Med disse Ønsker, med disse Forventninger nedbede vi Himlens Velsignelse over Deres Majestæt og vort dyrebare Fædreland, Allerunderdanigst Blach, Bruun, Buchwaldt, Dahl, Gaardeier. Fabrikeier. Kjøbmand. Landsoverretsprocurator. Finsen, Fischer, Dahl. Faber, Godseier. Proprietair. Canceller, Herredsfoged. Sognefoged. Hertz, Holm, bagemann, Hammerhos, Auctionsholder. Procurator. Kjøbmand. Kjøbmand. Kondrup, Jngerslev, Jespersen, Cancell., Godseier. Landsoverretsprocurator. Gaardfæster. Møller. Møller, Nyholm, Koster, Apotheker, Raadmand. Procurator. Sognefoged.